*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*148. számú előterjesztés*

Bátaszék Város Önkormányzat Képviselő-testületének 2025. július 9-én

8.00 órakor megtartandó rendkívüli ülésére

Tájékoztató a villamos energia beszerzéssel összefüggő csoportos központosított közbeszerzés eredményéről

|  |
| --- |
| **Előterjesztő:** dr. Bozsolik Róbert polgármester**Készítette** : Kondriczné dr. Varga Erzsébet Keresztes Katalin pénzügyi irodavezető **Törvényességi ellenőrzést végezte:** Takaróné dr. Mihó Beatrix mb.hatósági irodavezető**Tárgyalja: -** |

**Tisztelt Képviselőtestület!**

Önkormányzatunk a 96/2025. (IV.30.) önkormányzati határozatban döntött arról, hogy az Önkormányzat és Intézményei (Kft.-i és a társulásokhoz kapcsolódó intézmények) energiabeszerzésére ez évben is a központosított, csoportos közbeszerzési eljáráshoz történő önkéntes csatlakozással kerüljön sor. A Képviselő-testület döntött arról is, hogy a villamos energia beszerzéssel – amely az általános felhasználású és a közvilágítási felhasználású villamos energiára is kiterjedt – összefüggő ajánlatkérés a 2026. január 1-től 2027. december 31-ig tartó időszakra, kétéves határozott időre, fix árat tartalmazó feltételekkel kerüljön összeállításra.

Az energia beszerzéssel összefüggő közbeszerzési szakértői tevékenység ellátására a Sourcing Hungary Kft-t (1138 Budapest, Madarász Viktor utca 47-49.) bíztuk meg.

Az eljárás elindítása során aláírásra kerültek a csatlakozási nyilatkozatok és a szerződés, amelyek a csoportos közbeszerzési közösséghez történő csatlakozás érdekében voltak szükségesek.

A gesztori feladatokat az ajánlatkérők közül Pápa Város Önkormányzata látta el a „Villamos energia beszerzése a 2026-2027 energia évre” tárgyú verseny újranyitással történő közbeszerzés során.

A hivatkozott határozatokban foglaltak végrehajtásaként - a szükséges előkészítési feladatokat követően – a közbeszerzési szakértő által kiküldésre kerültek az ajánlattételi felhívások.

Az ajánlatok bontására 2025.06.30-án került sor.

**Az alábbi Kereskedők nyújtottak be ajánlatot:**

|  |  |
| --- | --- |
|  | **Kereskedő neve, székhelye** |
| 1. | MVM Next Energiakereskedelmi Zrt.1081 Budapest II. János Pál pápa Tér 20. |
| 2. | E2 Hungary Zrt.1117 Budapest, Dombóvári út 26. |
| 3. | CYEB Energiakereskedő Kft.2000 Szentendre, Dobogókői út 1. |
| 4. | E.ON Energiamegoldások Kft. 1117 Budapest, Hengermalom út 18. |
| 5. | ALTEO Energiakereskedő Zrt.1033 Budapest, Kórház utca 6-12. |

Az ajánlattevők a következő ajánlatokat tették:

**Általános felhasználású villamos energia, fix árazás:**

|  |  |  |
| --- | --- | --- |
| 1. **Ajánlattevő**

Cég neve: MVM Next Energiakereskedelmi Zrt.Székhely: 1081 Budapest, II. János Pál pápa tér 20. Számszerűsíthető adatok | **2026. év** | **2027. év** |
| Nettó ajánlati ár:  | **54,390 Ft/kWh** | 52,710 Ft/kWh |
| 1. **Ajánlattevő**

Cég neve: E2 Hungary Zrt.Székhely: 1117 Budapest, Dombóvári út 26.Számszerűsíthető adatok | **2026. év** | **2027. év** |  |
| Nettó ajánlati ár:  | 54,860 Ft/kWh | **52,640 Ft/kWh** |  |

|  |  |  |
| --- | --- | --- |
| 1. **Ajánlattevő**

Cég neve: CYEB Energiakereskedő Kft.Székhely: 2000 Szentendre, Dobogókői út 1.Számszerűsíthető adatok | **2026. év** | **2027. év** |
| Nettó ajánlati ár:  | 68,500 Ft/kWh | 65,000 Ft/kWh |
|  |  |  |
| 1. **Ajánlattevő**

Cég neve: E.ON Energiamegoldások Kft.Székhely: 1117 Budapest, Hengermalom út 18.Számszerűsíthető adatok | **2025-2026. év** | **2026-2027. év** |
| Nettó ajánlati ár:  | 92,870 Ft/kWh | 87,477 Ft/kWh |
| 1. **Ajánlattevő**

Cég neve: ALTEO Energiakereskedő Zrt.Székhely: 1033 Budapest, Kórház utca 6-12.Számszerűsíthető adatok | **2025-2026. év** | **2026-2027. év** |
| Nettó ajánlati ár:  | 93.318 Ft/kWh | 87,925 Ft/kWh |

Az általános felhasználású villamos energia közbeszerzési eljárás keretében a 2026.01.01-202612.31. időszakra az MVM Next Energiakereskedelmi Zrt., 2027.01.01.-2027.12.31. időszakra az E2 Hungary Zrt. tette a legjobb ajánlatot.

**Közvilágítás célú villamos energia, fix árazás:**

|  |  |  |
| --- | --- | --- |
| 1. **Ajánlattevő**

Cég neve: MVM Next Energiakereskedelmi Zrt.Székhely: 1081 Budapest, II. János Pál pápa tér 20. Számszerűsíthető adatok | **2026. év** | **2027. év** |
| Nettó ajánlati ár:  | 58,320 Ft/kWh | 55,730 Ft/kWh |
| 1. **Ajánlattevő**

Cég neve: E2 Hungary Zrt.Székhely: 1117 Budapest, Dombóvári út 26.Számszerűsíthető adatok | **2026. év** | **2027. év** |  |
| Nettó ajánlati ár:  | **56,250 Ft/kWh** | **53,350 Ft/kWh** |  |

|  |  |  |
| --- | --- | --- |
| 1. **Ajánlattevő**

Cég neve: CYEB Energiakereskedő Kft.Székhely: 2000 Szentendre, Dobogókői út 1.Számszerűsíthető adatok | **2026. év** | **2027. év** |
| Nettó ajánlati ár:  | 65,500 Ft/kWh | 63,000 Ft/kWh |
|  |  |  |
| 1. **Ajánlattevő**

Cég neve: E.ON Energiamegoldások Kft.Székhely: 1117 Budapest, Hengermalom út 18.Számszerűsíthető adatok | **2025-2026. év** | **2026-2027. év** |
| Nettó ajánlati ár:  | 92,870 Ft/kWh | 87,477 Ft/kWh |
| 1. **Ajánlattevő**

Cég neve: ALTEO Energiakereskedő Zrt.Székhely: 1033 Budapest, Kórház utca 6-12.Számszerűsíthető adatok | **2025-2026. év** | **2026-2027. év** |
| Nettó ajánlati ár:  | 93,318 Ft/kWh | 87,925 Ft/kWh |

A közvilágítási felhasználású villamos energia közbeszerzési eljárás keretében a 2026.01.01.-2026.12.31. időszakra az E2 Hungary Zrt., a 2027.01.01-2027.12.31. időszakra szintén az E2 Hungary Zrt. tette a legjobb ajánlatot.

A bírálóbizottság a 2025. július 1-én megtartott ülésén megállapította, hogy valamennyi ajánlattevő rendelkezik a Magyar Energetikai és Közmű-szabályozási Hivatal által kibocsátott energiakereskedelmi engedéllyel.

Hiánypótlás elrendelésére az E.ON Energiamegoldások Kft., az ALTEO Energiakereskedő Zrt., E2 Hungary Zrt. és a CYEB Energiakereskedő Kft. esetében volt szükség. A hiánypótlási felhívásnak csak az E2 Hungary Zrt. tett teljeskörűen eleget, így a hiánypótlásra kötelezettek közül csak az ő ajánlata felel meg a Kbt-ben, a 321/2015. (X.30.) Kr-ben, az ajánlattételi felhívásban és a keretmegállapodás mellékletében foglalt előírásoknak.

A bírálóbizottság megállapította, hogy a legkedvezőbb és érvényes ajánlatot benyújtó MVM Next Energiakereskedelmi Zrt. és az E2 Hungary Zrt. ajánlati árai az ajánlatkérő által rendelkezésre álló fedezeten belül vannak, és javasolta az ajánlataikat érvényessé nyilvánítani.

A többi ajánlattevő ajánlatát, mivel azok ajánlata egyéb módon nem felelt meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek, javasolta érvénytelenné nyilvánítani.

Az eljárást lezáró döntést Pápa Város polgármestere 2025.07.02-án hozta meg a Bírálóbizottság javaslata alapján. Az eljárás nyertesei az általános energia felhasználásra vonatkozóan a 2026. évre az MVM Next Energiakereskedelmi Zrt., a 2027. évre az E2 Hungary Zrt, közvilágítási célú energiafelhasználás esetén pedig a 2026. és a 2027. évre is az E2 Hungary Zrt.

A villamos energia piaca az előző évekhez képest drágult. Az eljárás eredményeként az általános felhasználású villamos energiát a **2026. évre 54,390 Ft/kWh, míg a 2027. évre 52,640 Ft/kWh áron tudja az Önkormányzat beszerezni a jelenlegi 51,33 Ft/kWh árhoz képest.**

**A közvilágítás célú villamos energiát a jelenlegi 48,090 Ft/kWh árhoz képest a 2026. évre 56,250 Ft/kWh, míg a 2027. évre 53,350 Ft/kWh áron tudja az Önkormányzat beszerezni.**

Ezen felül az előző évhez hasonlóan a járulékos költségeket is meg kell fizetnünk (jövedéki adó, energia hatékonysági díj, termékszerkezet átalakítási díj, KÁT és prémium, rendszerhasználati díj, közbeszerzési díj).

A szerződéskötés jelenleg folyamatban van.

 **H a t á r o z a t i j a v a s l a t:**

**a villamosenergia közbeszerzéssel összefüggő csoportos központosított közbeszerzés eredményéről szóló tájékoztató tudomásul vételére**

Bátaszék Város Önkormányzata Képviselő-testülete a központosított villamosenergia közbeszerzés eredményéről szóló tájékoztatóban foglaltakat tudomásul veszi.

*Határidő:* azonnal

*Felelős*: Kondriczné dr. Varga Erzsébet jegyző

 *(a határozat megküldéséért)*

 *Határozatról értesül*: Bátaszéki KÖH pénzügyi iroda

 irattár